CELEX: 62016TN0688
Language: lv
Date: 2016-09-28 00:00:00
Title: Lieta T-688/16: Prasība, kas celta 2016. gada 28. septembrī – Janssen-Cases/Komisija

7.11.2016   
            
            
               LV
            
            
               Eiropas Savienības Oficiālais Vēstnesis
            
            
               C 410/32
            
         Prasība, kas celta 2016. gada 28. septembrī – Janssen-Cases/Komisija
   (Lieta T-688/16)
   (2016/C 410/45)
   Tiesvedības valoda – franču
   
      Lietas dalībnieki
   
   
      Prasītāja: Mercedes Janssen-Cases (Brisele, Beļģija) (pārstāvji – J.-N. Louis un N. De Montigny, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2016. gada 15. jūnija lēmumus par cita kandidāta iecelšanu Komisijas mediatora amatā un lēmumus par prasītājas kandidatūras noraidīšanu šim amatam;
            
         
               —
            
            
               piespriest Komisijai samaksāt prasītājai EUR 100 000 kā kompensāciju par mantiskajiem zaudējumiem un morālo kaitējumu;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Savas prasības pamatošanai prasītāja izvirza četrus pamatus.
   
               1.
            
            
               Pirmais pamats ir par Komisijas Lēmuma C(2002) 601 par pastiprinātu mediācijas dienestu 6. panta 3. punkta pārkāpumu, jo apstrīdētos lēmumus ir pieņēmusi Komisija, lai gan tikai Komisijas priekšsēdētāja kompetencē ir pieņemt šādus lēmumus, pamatojoties uz Cilvēkresursu un drošības direktorāta ģenerāldirektora priekšlikumu un iepriekš uzklausot personāla komitejas viedokli.
            
         
               2.
            
            
               Otrais pamats ir par Pamattiesību hartas 27. panta pārkāpumu, kurā ir noteiktas darba ņēmēju tiesības uz informāciju un konsultācijām, proti, šajā lietā tiesības uz efektīvām konsultācijām ar Komisijas personāla komiteju.
            
         
               3.
            
            
               Trešais pamats ir par Komisijas pieļauto pilnvaru nepareizu izmantošanu procedūrās, kas noteiktas Komisijas mediatora amata aizpildīšanai.
            
         
               4.
            
            
               Ceturtais pamats ir par pienākuma norādīt pamatojumu pārkāpumu, acīmredzamu kļūdu vērtējumā, tiesiskās paļāvības, samērīguma un labas pārvaldības principu pārkāpumu.